open-index/open-wikipedia-markdown huggingface dataset:
Guåhan

Gaige islan **Guåhan** (Engles: *Guam*; Españót: *Guaján*) gi mås yahåyaya gi kadenan Marianas ya guiya mås dångkolu entre todu i isla yan úniku minantietieni ni Estados Unidos desde 1898 na sakkan. Mafa'nana'an i isla "Tollai Amerika asta guatu Asia" sa' put i minåolek pusisión-ña gi yeogråfiku yan ekonomia. Ma tatáncho' este na isla kåsi 9700 (nuebi mit siete sientos) kilumetro gi ge'lichan San Francisco, 6000 (sais mit) kilumetro ge'lichan låo sumanhaya patte gi ya Honolulu, 2400 (dos mit kuatro sientos) kilumetro gi hayan i kattan Tokyo, 3400 (tres mit kuatro sientos) kilumetro kattan sanhayan Hong Kong yan 2400 (dos mit kuatro sientos) kilumetro gi kattan Manila.

550 (kinientos sinkuenta) kuadrao kilumetro mineddong-ña Guåhan ya kåsi 50 (sinkuenta) kilumetro anåkko'-ña yan sais asta kinse kilumetro finedda'-ña gi talo'. Pinetma ni botkanu i sanhaya na patte ya i attura-ña kåsi 400 (kuatro sientos) metro linekka'-ña. Finetma i talo' yan sankattan na patten i isla ni acho' afok ya i kantít-ña siha pumoddong papa' esta i kanton unai.

Manestaba esta i manChamorru gi islan Guåhan antes di manhalom i Españót gi 1600 na siklo despues di finatton Fetnando Magallanes. Annok gi manatatte na infotmasión na kasse siña' mås di tres mit kinientos maloffan na tiempo na manggaige i manChamorru gi kadenan Mariånas låo ti ma tungo' amanu na gaige i hale'-ñiha pat tinituhon-ñiha este na rasa.

## Songsong Guåhan

Månot i nuebi na songsong giya Guåhan:
* Assan-Ma'ina.
* Barigåda.
* Chalan Pågu-Otdot.
* Dedidu.
* Hågat.
* Hagåtña.
* Humåtak (Umatac).
* Inalåhan.
* Malesso' (Merizo).
* Mangilao.
* Mongmong-To'to-Maite.
* Piti.
* Santa Rita.
* Sinahåña.
* Talo'fo'fo'.
* Tamuneng.
* Tutuhan (Agana Heights).
* Yigu.
* Yoña.

## Populasion
Klå'an

I kuåttro na grupon klå'an: i **klå'an hu**, i **klå'an yu**', i **klå'an gai iyo**, yan i **klå'an manemfisisa**.

## Klå'an Hu
### Senggolåt
* Fine'nana na petsona : Hu
* Sigundo na petsona : Un
* Tetset na petsona : Ha

### Pluråt
* Fine'nana na petsona (yan hagu) : Ta
* Fine'nana na petsona (sin hagu) : In
* Sigundo na petsona : En
* Tetset na petsona : Ma

## Klå'an Yu'
### Senggolåt
* Fine'nana na petsona : Yu'
* Sigundo na petsona : Håo
* Tetset na petsona : Gui'

### Pluråt
* Fine'nana na petsona (yan hagu) : Hit
* Fine'nana na petsona (sin hagu) : Ham
* Sigundo na petsona : Hamyo
* Tetset na petsona : Siha

## Klå'an Gai Iyo
### Senggolåt
* Fine'nana na petsona : -Hu / -Ku
* Sigundo na petsona : -Mu
* Tetset na petsona : -Ña

### Pluråt
* Fine'nana na petsona (yan hagu) : -Ta
* Fine'nana na petsona (sin hagu) : -Måmi
* Sigundo na petsona : -Miyu
* Tetset na petsona : -Ñiha

## Klå'an Manemfisisa
### Senggolåt
* Fine'nana na petsona : Guåhu
* Sigundo na petsona : Hågu
* Tetset na petsona : Guiya

### Pluråt
* Fine'nana na petsona (yan hagu) : Hita
* Fine'nana na petsona (sin hagu) : Hami
* Sigundo na petsona : Hamyo
* Tetset na petsona : Siha
Fetnando Magallanes

**Fetnando Magallanes** (gi fino' Españót *Fernando de Magallanes*), Pottugés na nabegånte para i koronan Españót. Guiya i deskubridot Islas Carolinas, Islas Mariånas, Palaos, yan Filipinas. Mafañågu gue' gi sakkan 1480 giya Pottugat ya måtai gi sakkan 1521 giya Filipinas.
Fanohge Chamoru

**Fanohge Chamoru** pat *Stand Ye Guamanians*, lao matungo' lokkue' komu *The Guam Hymn*, i ofisiat na kantan Guåhan. Ma'adopta segun i lai Guåhan (*Public Law 19-55:1*): i kanta fina'tinas Ramon Manalisay Sablan gi sakkan 1919. I palabras i kanta gi fino' Engles tinige' Lagrimas Untalan, ya i palabras Chamorro ginen as Dr. Sablan.

## Website sanhiyong siha
*Stand Ye Guamanians.
Hågat

**Hågat** (eståba **Agat**), un songsong gi i islan Guåhan, un teritorion i Estådos Unidos. Gaige gi sanhayan i Bahián Apra gi i sanlichan na båndan i isla. I populasión i sengsong tumunok desde ki i añu 2010 na senson i isla.

I sengsong gaige 10 miyas (16 km) gi hayan Hagåtña, yan i residente siha pinat Chamoru, i natibu na taotao Guåhan. I mas manmatungo' na lugåt siha giya Guåhan iya Sabånan Alifan, i Agat Marina, i Tollai Españot, yan i War in the Pacific National Historical Park.

*13° 22′ 53″ N, 144° 39′ 17″ E.
*26&nbsp;km².
*5.656 (2000), 5.920 (2007).
*Carol S. Tayama, Jesus B. Chaco.

## Riferensia


## Bibliografia
* Rogers, Robert F (1995). *Destiny's Landfall: A History of Guam*. University of Hawai'i Press. ISBN 0-8248-1678-1
* Sanchez, Pedro C. *Guahan, Guam: The History of our Island*. Sanchez Publishing House.
Puengi

I puengi i biåhi ngai'an asut yan attelong i langhet, yan puti'on siha fåtto sanhilo', an ni håfa i atdao.
## References
Hånom

I sen gasgas na **hånom** taya' pao-ña, tanña'-ña, pat kulot-ña. Todu hagoe, tåsi, yan saddok manmafa'tinas ginen hånom. Hånom i ichan ni popoddong ginen i langit. Yanggen sumen manengheng hånom, siempre mama'ais pat mama**snow''. Yanggen sumen maipe este i hanom, loklok ya mama'åsu.

Todu tinanom yan gå'ga' (kontodu taotao) debi di u fanggimen hånom para u fanlå'la'. I hanom i prinsipat na patte gi gimen siha tatkomu leche, chugo' yan binu. Kada klasen gimen guaha otru siha ni numana'i sabot yan sustansia, tatkomu asukat, fruta yan guaha na biahe atkohot. 

## Atan lokkue'

* Hagoe
* Saddok
* Tåsi
Mangga

**Mangga**. *Mangifera spp*:
* *M. altissima*.
* *M. caesia*.
* *M. camptosperma*.
* *M. casturi*.
* *M. domestica*.
* *M. foetida*.
* *M. indica*.
* *M. kemanga*.
* *M. longipes*.
* *M. macrocarpa*.
* *M. odorata*.
* *M. oppositifolia*.
* *M. pajang*.
* *M. pentandra*.
* *M. persiciformis*.
* *M. pinnata*.
* *M. siamensis*.
* *M. verticillatac.*
Tupu

**Tupu**. *Saccharum spp*:
**S. arundinaceum*.
**S. bengalense*.
**S. edule*.
**S. officinarum*.
**S. procerum*.
**S. ravennae*.
**S. robustum*.
**S. sinense*.
**S. spontaneum*.
Assan-Ma'ina

**Assan-Ma'ina** (**Asan-Maina**), songsong gi lichan na påtten Guåhan. I munisipalidat Assan-Ma'ina ha na'daña dos na songsong Guåhan, iya Assan yan Ma'ina. Gaige Ma'ina gi ekso' gi sankattan Assan. Gaige guenao giya Assan i finenena na manmarinu siha ni manmatto durante i Segundo na Geran i Mundo muna'libre i isla. Påtten i War in the Pacific National Park i Assan Beach Park.

## Etimolohia

Gaige iya Assan yan Ma'ina gi halom i Distritun Luchan. Ginen i palabra "håssan" i na'an-ña Assan. Siña un pula' "ma'ina," lao guåha na hinasso na ginen i okasion entre i tiempon mafañågu nene yan i tiempo i baotismo annai i nana ha konne' i neni para i Gima' Yu'us åntes di kinehulu' åtdao; este na bida ma cho'gue para ma presenta i templo pat Gima' Yu'us nu i nene.

## Historia

Gi 21 Hunio, 1944 na sakkan, manmatto i manAmerikanu siha giya Assan para ma chule' tatte' i isla ginen i Chapones siha durante i Batiyan Guåhan. I mina'tres na Dibision Marinu manmatto giya Assan alas 8:28 gi egga'an, ya i Fine'nena na Brigadan Marinu Probensionat manmatto hihot Hågat gi haya. I kañon Chapones ma destrosa 20 (bente) na LVT, lao gi alas 9:00 gi egga'an esta manggaige i tanke Amerikanu gi tano'. Manmumu i manmarinu Amerikanu yan i militat Chapones gi esko' gi hilo' i kanton tasi despues di i manAmerikanu ma po'lo fondasion para manmumu. Gi simana sigiente ma dulalak i manChapones para i sanlagu ya gi uttimo i manAmerikanu ma ganna i batiyu.
Barigåda

Gaige i sengsong **Barigåda** gi talo' i islan Guåhan. Bula i sengsong ni residensia. Gaige i mayot i sengsong gi hayan i plasan batkon aire, hihot gi dinga'chalan ni Route 8, 10, yan 16. Guåha i komunida gi fi'on plasa para i lichan mafa'na'an Barigåda Heights ni ginefsaga na komunida. Gi hilo' i ladera Barigåda Height, siña manli'e' meggai i isla kontodu i plasa yan i hotel siha giya Bahia Tumon.
Chalan Pågu-Otdot

**Chalan Pågu-Otdot** (**Chalan Pago-Ordot**), songsong gi kattan na påtten Guåhan. I munisipalidat Chalan Pågu-Otdot ha na'daña dos na songsong Guåhan, iya Chalan Pågu yan Otdot.

## Etimolohia

Mafa'na'an Chalan Pågu taiguenao sa' estaba guåha meggai na tinanom pågu (gi fino' Engles: Hibiscus Tiliaceus) gi kanton i chalan ginen Hagåtña para i sengsong giya Bahia Pågu. 

## Historia

I Chapones ma usa i sengsong Chalan Pågu para i dipositun-ñiha muna'huyungi durante i Segundo na Geran i Mundo. 
Gaige gi Otdot i sagan basura ni guåha meggai na yinaoyao. Fina'tinas i sagan basura ni US Navy, lao på'gu mampos bula ha' esta, ya ha kontradisi i areklamento i EPA.
Dedidu

**Dedidu** (**Dededo**), songsong gi lagu na påtten Guåhan. I mas mitaotao na songsong Guåhan; guåha 46,000 na taotaogues na populasion songsong nu i senso 2004.

## Yeografia

Gaige Dedidu gi lagu na påtten Guåhan gi hilo' i ekso' cho'cho'(i acho' ñañak/tasi). 78 (setenta i ochu) kradrao kilumetro mineddong-ña i sengsong. 

Gaige i sengsong Yigu gi kattan, i sengsong Tamuneng gi kattan para i sanhaya', yan i sengsong Mangilao yan Barigåda gi haya' para i sanlichan.

## Etimolohia

Guåha dos na hinasso' ni palabra "dedidu": 
# Ginen i sistema midida ni ma'usa i kalolot. Gi enao na sistema kada kalolot ha representa unu na potgåda. Ya ginen "dedidu" i palabra ni mineddong dos na kalolot ni manrepresenta dos na potgådas.
# Ginen i palabra "dedeggo." Fa'na'an guåha un taotao ni sesso dumedeggo gue.

## Historia

Åntes di Segundo na Geran i Mundo, gaige i sengsong Dedidu ginen i papa' Macheche Hill (Route 16) para i San Miguel Brewery. Ya despues di destrosu i Gera, i Gobietnu Navy ha suha i sengsong para i lugat mafa'na'an Central Dedidu ni gagaige ha' på'gu.

Despues di Pakyo Karen gi sakkan 1962, madestrosa i mayot i gima' hayu siha. Ya ginen i che'cho yan mandesponi i gobietno i sengsong, ma'asiste megagai na familia siha ni fina'tinas i Dibision Kaiser yan i kinahahat guma' guenao. 

## Riferensia
Pahong

**Pahong**. *Pandanus spp*:
**P. affinis*.
**P. aldabraensis*.
**P. amaryllifolius*.
**P. atrocarpus*.
**P. austrosinensis*.
**P. balfourii*.
**P. baptistii*.
**P. boninensis*.
**P. butayei*.
**P. carmichaelii*.
**P. clandestinus*.
**P. conoideus*.
**P. copelandii*.
**P. corallinus*.
**P. decastigma*.
**P. decipiens*.
**P. decumbens*.
**P. dubius*.
**P. fascicularis*.
**P. furcatus*.
**P. graminifolius*.
**P. gressitii*.
**P. halleorum*.
**P. humilis*.
**P. hornei*.
**P. joskei*.
**P. kajui*.
**P. labyrinthicus*.
**P. lacuum*.
**P. leram*.
**P. linguiformis*.
**P. luzonensis*.
**P. microcarpus*.
**P. multispicatus*.
**P. nepalensis*.
**P. odoratissimus*
**P. odoratus*.
**P. palustris*.
**P. papenooensis*.
**P. parvicentralis*.
**P. parvus*.
**P. petersii*.
**P. polycephalus*.
**P. punicularis*.
**P. pygmaeus*.
**P. pyramidalis*.
**P. sanderi*.
**P. sechellarum*.
**P. spiralis*.
**P. taveuniensis*.
**P. tectorius*.
**P. temehaniensis*.
**P. teuszii*.
**P. thomensis*.
**P. utilis*.
**P. vandermeeschii*.
**P. veitchii*.
**P. verecundus*.
**P. whitmeeanus*.
Tutuhan

**Tutuhan** (**Agana Heights**), songsong giya Guåhan, gi hilo i ladera i sengsong Hagåtña. 

## Etimolohia yan Historia
I na'an Tutuhan ginen "tutuhon luhan". Lancheria i tano' Tutuhan estaba, ya ginen Hagåtña i lanchero siha. Ma sangan na taya' chalan-ña iya Tutuhan estaba, ya sen bokka' i ladera para i sanhilo'. Guåha na manotohge i lanchero siha gi sanhilo' i ladera, ya annai ma atan påpa' i bahada, ha na'luhan siha nu i piligrun-ñiha.
Yoña

**Yoña** (**Yona**), songsong gi kattan i patten Guåhan.

## Historia

Eståba, bula guålo' i sengsong Yoña, lao på'go megagai resendensia. Durante i Segundo na Geran i Mundo, i Chapones ma na'suha i taotao ginen i hatlagu na presu para i presu Menengon, halom i sengsong Yoña, ti åpmam åntes di manmatto i Amerikanu muna'libre i isla. Esta på'go, sina manli'e tanke Chapones hihot i Saddok Segua, ya ha na'hasso taotao ni Gera.

## Yeographia

Kana' 52 km2 (singkuenta dos kruadao kilumetro) mineddong-na Yoña. Gaige Yoña gi talo' i Saddok Pågo yan i Saddok Togcha. Gaige i sentro i sengsong gi hilo' i ladera entalo' i Bahia Pågo yan i Bahia Ylig. Gaige i residensia Baza Gardens yan Windward Hills gi sanhaya.

## Sites ni maninteresånte
* Sigua Falls
* Tarzan Falls
* Taga'Chang Beach Park
* Windward Hills Golf Course
* Country Club of the Pacific Golf Course
* Manengon Hills Golf Course

## Bibliografia
* Rogers, Robert F (1995). Destiny's Landfall: A History of Guam: University of Hawai'i Press. ISBN 0-8248-1678-1

## Website Sanhiyong siha
* Yona Guam at Guam Portal
* Map of Yona from PDN
* War in the Pacific NHP: Journey to Manengon
Uetersen

**Uetersen** (ˈyːtɐzən), sonsong. Guåha 17.865 na tataogues na populasion i sengsong nu i senso 2007.

## Website Sanhiyong siha
* Commons: Uetersen.
Almazán

Gaige i sengsong **Almazán** ni probensia Soria, Castiya yan León giya España. Guåha 5,648 na tataogues na populasion i sengsong nu i senso 2016 (INE).
Alagatapeha'

**Alagatapeha'/Alageta**. *Persea americana* (*[[Lauraceae]]*).


Image:Avocado Seedling.jpg
Image:Persea americana fruits 2.jpg
Image:Avocado.jpeg
Avocado Hass - single and halved.jpg
Assan

**Assan**, songsong giya Guåhan. I municipat Assan-Ma'ina ha na'daña dos na songsong Guåhan, iya Assan yan Ma'ina.
Ma'ina

**Ma'ina**, songsong giya Guåhan. I munisipalidat Assan-Ma'ina ha na'daña dos na songsong Guåhan, iya Assan yan Ma'ina.
Magahet na Guma' Yu'us Jesukristo

I "Magahet na Guma' Yu'us Jesukristo" un independiente na Guma' Yu'us ni ma'establisa giya Beijing, China gi sakkan 1917. Pa'go guaha kasi 2.5 miyon na membro gi halom kuarenta i singko na tano'. I Gima' Yu'us sumasaonao gi Pentecostal na ramas Kinilisyano ni humuyong taftaf gi durante i mina'bente na siklo. I intension-niha i para u ma pagat i ebanghelio para todu nasion antes di i segundo na finatton Jesukristo. 
I dies prinsipat na hinenggen i gima' Yu'us:
# Espiritu Santo
# Baotismo
# Mafa'gasen i Addeng
# Santa Komunion
# Ha'anen i Saina (Damenggo)
# Jesukristo
# Santa Bipblia
# Satbasion
# I Gima' Yu'is
# Diha dethuisio
Wikipedia

**Wikipedia** i dibatde na proyektun ensaiklopidia nai minaneneha nu i Wikimedia Foundation. I Wikipedia finene'na humuyong gi fino' Engles gi Ineru 15, 2001, ya pa'go siña un taitai gi meggai na lengguåhi.
Wikimedia Foundation

I **Wikimedia Foundation**, Inc. un otganisasion karidat ni mafondo siha giya San Francisco, California, ya ma'otganisa siha segun gi lai i estadon Florida. Ma maneneha meggai na proyekto tatkomu Wikipedia, Wiktionary, Wikiquote, Wikibooks (tanto Wikijunior), Wikisource, Wikimedia Commons, Wikispecies, Wikinews, Wikiversity, yan Meta-Wiki. I primet na proyektun-ñiha i Wikipedia.
Islas Mariånas

I **Islas Mariånas** un kadenan isla ni manmafa'tinas ginen i puntan 15 na botkán, ya manggaige gi halom i grupon isla ni mafanana'an Micronesia. 

## Nå'an i Isla Siha
Ginen i mas sankattan para papa':
* Uråkas (pat *[[Farallon de Pajaros]]*)
* Må'ok
* Asunsion
* Agrihan
* Pågan
* Guguan
* Sarigan
* Anatåhån
* No'os (pat Farallon de Medinilla)
* Sa'ipan
* Tini'an
* Aguiguan (*[[Aguiguan|Goat Island]]*)
* Luta (*[[Luta|Rota]]*)
* Guåhan

## Historia

I finene'na na taotaogues ni manmåtto para i Mariånas masåsångan na mangginen Asia mågi na lugat. Siha fuma'tinas i acho' latte siha ni siña un li'e' gi islan Tini'an, Luta, yan Guåhan. 

I finene'na na taotao Uropa ni lumi'e' i Mariånas si Fetnando Magallanes gi dia 6 Matsu 1521. Ha ripara i dos mas yahayaya na isla gi grupo ya lumayak entre i dos isla, pues ogan Guåhan. Ha diklara na islas España på'go i ha sodda' siha na isla. Gi sumaga-ña Guåhan, si Magallanes yan i mangga'chong-ña marineru, ma ayudan maisa siha nu i guinahan i tano' yan maseha håfa ni gaige gi uriya. Pues, i taotao tåno' ma li'e' lokkue' håfa guinaha-ña si Magallanes ya ma ayudan maisa siha lokkue' nai håfa gaige gi bapot-ñiha i manestrangheru. Lalålo' si Magallanes annai ha tungo' este ya ha fa'na'an i islas "*Las Islas de los Ladrones*" (I Islas Mansakke), lao gi sakkan 1268 matulaika i na'an para "Las Marianas" gi onrun *[[Mariana de Austria]]*, bi'udan Felipe IV giya España.

I Ma’estudian i isla tinitihon as *[[Commodore George Anson]]*, taotao Englatera, ni gi Agosto 1742 ogan gi islan Tini’an. 

I Mariånas, lao mas espesifiku i islan Guåhan, ma’usa ni Españot komu fansugo’-ñiha gi biahen-ñiha ginen Acapulco, Meksiku asta Manila, Filipinas.

Hapon, i membron *[[Triple Entente]]*, ha tutuhon humåtme i islas gi 1914. Annai manmapetdi Alemaña yan i pumalu na *[[Central Powers]]* gi Primet na Geran i Mundo, i hagas islas Alemaña manma’entrega ni natine UNTITE para i Hapones komu *[[mandate territory]]* (ti parehu yan *[[UN Trust Territory]]*).
Felipe IV giya España

Si **Felipe IV** (8 Abrit 1605 - 17 Septembre 1665) estaba i Rain España ginen 1621 asta 1665, i ma’gas Netherlands yan Rai Pottugat (komu Felipe III) asta 1640.

Mafañagu si Felipe IV giya Valladolid, España. Guiya i mas amko’ na lahen Felipe III yan i asagua-ña as Matgaritan Austria.
Coscurita

Gaige i sengsong **** ni probensia Soria, Castiya yan León giya España. Guåha 124 na tataogues na populasion i sengsong nu i senso 2006 (INE).
España

**España**, capitat Madrid.

## Historia

## Yeografia
### I manindependiente na komunida giya España

## I lengguahe siha giya España
## Ekonomia
## Rilihion
## Musika
* Commons


Cordoba-02-Fluss-Stadt-1983-gje.jpg|Cordoba
Avila-24-Kirchenfassade-1983-gje.jpg|Avila
Toledo-28-gotische Kirche-Turm-1983-gje.jpg|Toledo
Granada-134-Alhambra-Loewenhof-Blick Sued-1983-gje.jpg|Granada
La Granja-02-Palast-1983-gje.jpg|La Granja
Segovia-150-Aquaedukt parallel auswaerts-1983-gje.jpg|Segovia
Tarifa-04-Fischfrau-1983-gje.jpg|Tarifa
Sierra Nevada-10-Pico del Veleta-Blick vom Gipfel-1983-gje.jpg|Sierra Nevada


## Riferensia
Luta

**Luta** (Engles: *Rota*) i mas sanhaya na isla gi Notte Mariånas (i *[[US Commonwealth of the Northern Mariana Islands]] - [[CNMI]]*) yan i segundo mas sanhaya gi kadenan Mariånas. "Songsong" i mas dangkolu yan mitaotao na songsong giya Luta, tinatittiyi ni sengsong Sinapalu. I prisente na mayot si Onorapble Aubry M. Hocog, i fine'na na mayot palao'an gi iya Luta yan kontodu gi iya i Notte Marianas.
## I Taotao

I taotao Luta pinat manChamoru, i natibu na taotao gi Islas Mariånas, lao meggai lokkue' taotao otro lugat tatkomu Filipino, Banggladis, Haponés, Koreånu, Amerikånu yan Taotao Papa', ni manggaige gi isla para u fanmacho'cho'. 

## I Båli Mamensiona na Lugat Siha

**I ''Taga' Stone Quarry***

 Gaige giya [[As Nieves]], este na lugat nai siña hao manli'e' siha acho' latte ni manggagaige ha' gi halom i edda' lao monhayan esta manmaguaddok. Taya' tumungo' hafa na manma'abandona siha i acho' ni manChamoru, lao guaha masasangan na pot guaha siha gi acho' ti man gef fitme, ayu muna'fampara i manChamoru mana'tacho siha i acho'.

Mafanana'an *Taga' Stone Quarry'' sa' segun gi taotao Luta, i acho' latte dipotsí para i gima' i maga'lahi as Taga', lao ha abandona ya ti monhayan mahatsa i gima'.

## Edukasion
* Commonwealth of the Northern Mariana Islands Public School System
* Eskuelan San Francisco de Borja

## Transpottasion
* Rota International Airport

## Website Sanhiyong Siha
* Marianas Visitors Authority
* Dive Rota

## Riferensia Siha
* National Park Service - Rota
Mariana de Austria

**Mariana de Austria** (24 Disiembre 1634, Vienna, Austria - 16 Mayu 1696, Madrid, España) I Laraina Konsotte (*Queen Consort*, gi Engles) España komu i segundo na asaguan i tihu-ña (ginen i nana), Rai Felipe IV. Guiya i hagan i Imperadot Fernando III de Alemaña yan i Infanta Maria Ana de España, i che'lun Felipe.
Songsong

I sengsong "**Songsong**" gi minagahet ti mafanana'an Songsong, gi fino' Engles ha' na ma'u'usa este. Gi fino' Chamoru, yanggen kumukuentos hao pot i mas sanhaya na lugat giya Luta ni mañasaga i taotao, siempre un sangan "i sengsong", gi fino' Engles "*the village*". Lao gi halom este na songsong, madibide entre meggai na distritu.

I na'an-ñiha este na distritu:
* Distritu 1
* Distritu 2
* Distritu 3
* Distritu 4
* Annex F
* Liyo'
* Sengsong Teneto
Fino' Chamoru

**Fino'CHamoru** pat Finu'Chamorro (Españót: *Chamorro*) i lengguahen i manchamoru (lokkue', mañamoru), i natibon i Islas Mariånas (Notte Mariånas yan Guåhan). Fuera di Mariånas, meggai na chamoru mañåsaga gi Estados Unidus siña manfino'chamoru. 
Sumasaonao este na lengguahe gi ayu na familian lengguahe i mafanana'an *[[Austronesian]]* (ni' såsaonao lokkue' siha i lingguåhen Tagålu, Indonesia, Hawaii, yan Samoa). Guåha kasi 50,000 para 75,000 siña manfino'chamoru. 

Giya Guåhan, chamoru i ofisiat na lengguahe, sumiha yan engles. Giya Notte Mariånas, chamoru unu gi ofisiat na lengguahe (i otru engles yan Fino' Karolinas).

## Gråmatika
### Atfabeton CHamoru

## Tinaitai Lepblo
* Flores, Evelyn *Fu'una and Pontan*
* Government of Guam, Department of Education (1998) *Mandidok yan mamfabulas na hemplon Guåhan*
* Indalecio Camacho, Dolores *Guaiyayon na Trongkon Mansanita*
* Iriarte Leonard Z. *I Tinituhon/The Beginning*
* Osborn, Lance J. (2016) *Si Pedro yan i Hilét Oru na Ko’ko (Pedro and the Golden Ko’ko’)*, University of Guam Press: Guam
* Reyes, Dawn Lees (2013) *I Patgon Ni Tuma'yok Desde Guåhan Esta Luta*
* Perez Bollinger, Simone Efigenia (2018) *Un Ha’åni yan Si Ena (“A Day with Ena”), University of Guam Press: Guam*
* Typis Societatis Missionum ad Exteros (1910) *Debosionario: leblon tinaitai para i Islas Marianas gi fino Chamorro*, China: Typis Societatis Missionum ad Exteros.

## Bibliografia
* Katherine Bordallo Aguon yan otro siha. *The official Chamorro-English Dictionary. Ufisiåt na Diksionårion Chamorro-English*. Guam, DCA, 2009.
* Joaquín & Manuel Flores Borja & Sandra Chung: *Estreyas Marianas: Chamorro*. Saipan, Estreyas Marianas Publications, 2006.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* (2011). Front Matter. In L. Reid, E. Ridruejo & T. Stolz (Ed.), *Philippine and Chamorro Linguistics Before the Advent of Structuralism* (pp. 1-9). Berlin: Akademie Verlag. https://doi.org/10.1524/9783050056197.fm
* *Difirentes klasen estoria gi fino Chamorro*. (1979). Estados Unidos: Pacific Area Languages Materials Development Center, University of Hawaii at Manoa.
* *San Marcos gi fino' Chamorro nina'pusipble ni American Board of Catholic Mission*. (1987). (n.p.): Marianas Printing Service, Incorporated.
* *Debonisario: (maripasa Di Nuebu) Lepbon Tinaitai Para i Islas Marianas Gi Fino' Chamorro*. (1986). Islas Marshall: Marianas Printing Services.
* *San Marcos Gi Fino' Chamorro*. (1987). Islas Marshall: Marianas Printing Service.
* *Catesismon i dottrina cristiana mapublica para i Islas Marianas gi fino chamorro pot i mamale capuchino*  (1910). China: Typis Societatis Missionum ad Exteros.

## See too
* Kumisión i Fino' CHamoru

## External links
* Utugrafihan CHamoru, Guåhan
* Utugrafihan Chamorro, CNMI
Aguiguan

**Aguiguan**, guaha na biahe "Agiguan" pat "Aguijan" , gaige gi sankattan i islan Tini'an. Matungo' lokkue' i isla komu *Goat Island* gi fino' Engles.

Taitaotao i isla lao guaha ebidensia na hagas guaha mañasaga gi tiempon antigo. Aguiguan i isla ni masasangan nai uttimo manmumu i manChamoru yan i manEspañot.

I isla sumiha yan i bisinu-ña Tini'an fuma'tinas i munisipalidat Tini'an, unu gi kuattro na dibision i Notte Mariånas.
Si Sirena

## Estorian Sirena
Åntes na tiempo, guåha un familia mañasaga giya Hagåtña. Guåha lokkue' un bunitan palao'an gi familia ni na'an-ña **si Sirena**. Gus ya-ña si Sirena ñumangu, espesiatmente gi halom i saddok Hagåtña. I nånan Sirena ha sangani gue' na kalan guihan gue' gi halom hånom.

Un diha, tinago' si Sirena as nåna-ña na para u cho'gue tareha-ña, lao humanao si Sirena para i saddok. Matto i lalalo'-ña i nanan Sirena annai ha li'e' i taibida-ña si Sirena. Pues humuyong i nana para i saddok, sa' ha tungo' na siempre gaige si Sirena guihi. Duru ha agang si Sirena, lao lumi'of si Sirena påpa' para i mas tåhdong na patte gi saddok, todu påpa' asta i fondo. Sisigi ha' umagang i nana, lao ti manoppe si Sirena. 

Esta taipasensia i nana, ya gus lalalo' gue', pues ha kåhnayi si Sirena, "Sen båba hao na patgon! Ti ya-mu manosge! Annai hu agang hao, ti humuyong hao gi saddok, lao lumi'of hao papa' para i fondo! Gaige hålom hånom hao kalan guihan, pues un fama'guihan!" Gigon ha' monhayan kumuentos i nana, ensigidas matutuhon mama'guihan i tataotao-ña si Sirena. 

Lao hiningok i matdision as matlinan Sirena, ya ha sangani i nanan Sirena na, "Håda-hu gue'! Ya malago'-hu na para u taotao i patte-hu!" Pues lamita gi tataotao-ña mama'guihan; i sintura para hulo' palao'an ya i sintura para papa' guihan. 

Matto na triniste si Sirena ya ha tungo' na ti siña gue' humuyong gi hanom. På'go, i rainan matingan si Sirena, ya todu i guihan yan i gå'ga' tåsi i tentago'-ña.
Totot

**I Tetot**, *Ptilinopus roseicapilla*, pat **Mariana Fruit Dove** gi fino' Engles, un dikike' (asta 24 sentimetru na inanåkko') yan betde na paluma ni natibu para i Islas Mariånas gi Pasifiku. Agaga' i ha'i-ña, pues kumulot åpu i ilu, i santatte, yan i pecho-ña, yan amariyu patte gi tiyan yan i sampapa' i papa-ña.

An mañåda' i palao'an, unu ha' na chåda' humuyong. Ya i neni yan i chåda' pinipilan ni dos na saina. Pinat fruta mas nana'-ña i tetot.

Gi bandan kuttura, impottante este na paluma. Este na paluma i ofisiat na paluma para i Notte Mariånas. Gi 2005, i tetot ma'ayek komu ofisiat na simbolun i 2006 Micronesian Games giya Sa'ipan.
Notte Mariånas

I **Notte Mariånas**, ofisiatmente i *Commonwealth of the Northern Mariana Islands (CNMI)*, sumiha gi bandan politika yan i Estados Unidos yan gaige gi un sen impottante na lokasion gi Tasen Pasifiku. Guaha 15 na islas ya gaige tres-kuatto chi-ña ginen Hawaii asta i Filipinas. I Depattamenton i Senso para i Estados Unidos ha ripopotta na i tutat na tano' gi todu islas ha mimidi 179.01 kuadrao miyas (463.63 kuadrao kilometru).

I populasion i Notte Mariånas 80,362 (2005 *estimate*). I ofisiat na tinifong i senso 69,221. 

## Yeografia yan Klema

I Notte Mariånas yan Guåhan fuma'tinas i Islas Mariånas.

## Historia

**I Madiskubren i Islas**

**Atministrasion Aleman yan Hapones**

**Atministrasion Amerikanu**

**I ''Commonwealth**''
Montehermoso

Gaige i sengsong **Montehermoso** ni probensia Cáceres, Extremadura giya España. Guåha 5,817 na tataogues na populasion i sengsong nu i senso 2016 (INE).
Tåsi

I **Tasi** un dangkolo na lugat hånom asiga  entre tåno' dangkolo siha. Todu siha i tasi manachetton. Asut i tasi sa' ha rifleflekta i langit.

I mas dangkolo na tasi i Pasifiku. Ha tatampe un tetseru gi fasun i mundo.

I mas dikike' na tasi i Attiku.

## I Tasen i Mundo
* Tasen Atlantiku
* Tasen Attiku
* Tasen India
* Tasen Pasifiku
* Tasen Sanhaya
Kuttura

**Kuttura** un palabra ni ha deskribi taimanu manla'la' un taotaogues; i hafa bidan-ñiha yan i manera ni ma chocho'gue. Un grupon taotao separao i kutturan-ñiha yanggen ayu na grupo ha sepapara gue' gi aksion-ñiha 

Ti todu mangonfotme gi hafa kumekeilek-ña este i kuttura. Guaha na hinasso, kuttura kumekeilek-ña i inatan yan i upiñon i enteru sosiedat ni rinifleflekta gi palabras-ñiha, lepblo yan tinige'-ñiha, rilihon, musika, magågu, fina'tinas yan mas.

## Atan lokkue'
* Tradision
Kostumbre

**Kostumbre** (ma'a'agang lokkue' *tradision*) ayu siha na aksion i meggai na taotao ma chocho'gue. Tenga este siha na taotao mangginen parehu na tåno', kuttura, tiempo pat rilihon. 

Kuttura kalan parehu i hafa kumekeilek-ña yan kostumbre. Kostumbre mas pot ayu siha i mapraktitika ni taotao, ya kuttura mas pot i ideha siha pat grupon kostumbre siha. Gi pot todu, este i kostumbre pumarehu yan kuttura, ya este i kuttura kumekeilek-ña i maneran i lina'la' un taotaogues.
Direchun i mantituge'

**I Direchon i Mantituge**' pat i Direchon Mangopia (Engles:*copyright*) i lai ni ha nana'i i dueñon i matuge' na dokumento, fina'tinas musika, lepblo, litratu, pat maseha hafa na fina'tinas hinasso, i direcho para u madisidi hafa taimanu ma'usa-ña ni otru na taotao. Este na lai mas ha garantia na u fanmama'salape' todu ayu siha i fuma'titinas este siha na klasen cho'cho'. Pot este, todu fina'tinas ti siña makopia solu manna'i i dueño petmiso.

Ayu siha na taotao ni manmangopia sin petmiso cho'cho' ni maprotehi ni este na lai, siña manmakastiga segun gi lai. Guaha na biahi na mana'fanapasi ha' i taotao ni lumachi, lao gi mas seriosu na kaosa siha, siña ha' ma'aresta i taotao pat mapresu.
Unibetsedåt Guåhan

I **Unibetsedåt Guåhan** (pat *University of Guam* gi Engles ya matungo lokkue komu *U.O.G.*) un kuatro años na *land-grant institution* giya sengsong Mangilao gi islan Guåhan gi tasen Pasifiku. Ma' *accredit* ni Western Association of Schools and Colleges ya ha ofrefresi 35 na degree programs gi Pregrådu yan 13 gi Maestru.

Gi populasion i unibetsedåt, 90% mantaotao Asianu yan Islas Pasifiku, ya kasi 70% man*full-time*. 

## Historia
I Unibetsedåt Guåhan ma'establisa finene'na gi 1952 komu *two-year teacher training school*, mas matungo' komu *Territorial College of Guam*. Gi 1960, ma'establisa i kolehio gi prisente na lokasion gi talo' na distritu Mangilao. Gi 1965, ma*'accredit* i kolehio komu *four-year, degree granting institution*. Matto 1968, kumahulo' i mineggai estudiante gi 1,800 ya i empleao i unibetsedåt kumahulo' asta 130. Mapo'lu na *land grant institution* ni Kongreson Estados Unidos gi 1972.

## Eskuela siha

I Unibetsedåt Guåhan ha ofrefresi 35 na *bachelor's degrees* yan 13 na *master's degrees*. 

*College of Liberal Arts and Social Sciences (CLASS)
**Division of Humanistic Studies
**Department of English & Applied Linguistics (D.E.A.L.)
**Division of Social & Behavioral Sciences
**Division of Communication & Fine Arts

*College of Natural and Applied Sciences (CNAS)
**Department of Computer Science
**Division of Natural Sciences
**Division of Mathematical Sciences

*School of Business & Public Administration (SBPA)
*School of Education (SOE)
*School of Nursing, Social Work & Health Sciences (SNSWHS)

## Inachetton Sanhiyong
* Unibetsedåt Guåhan
* University of Guam WASC Accreditation Site
* UOG School of Education NCATE Accreditation Exhibit Room
Bioloyia

**Bioloyia** i siensan lina'la' yan todu ayu i lala'la', tatkomu tinanom, gå'ga', fungi (taiguihi påyun duendes) yan baktiria. I taotao siha ni ma'estutudia bioloyia manmafa'nana'an bioloyista.
## 

File:Guriezo Adino vaca toro terneras.jpg|Animalia - Bos primigenius taurus
File:Zboże.jpg|Planta - Triticum
File:Morchella esculenta 08.jpg|Fungi - Morchella esculenta
File:Fucus serratus2.jpg|Stramenopila/Chromista - Fucus serratus
File:Gemmatimonas aurantiaca.jpg|Bacteria - Gemmatimonas aurantiaca (- = 1 Micrometer)
File:Halobacteria.jpg|Archaea - Halobacteria
File:Gamma phage.png|Virus - Gamma phage
Ekonomia

Maisang **ekonomia,** guángka ng puroduksion, finakai yan inatulaika, lokkui' I kinonsuma ng sija na efektos yan sija na setbisiu.Gi jenerát, mapula' komu pangjalumtaotao na ginejiyan na yeyemmi' i sija na nina'la'mon, sija na mumu-páchot, yan sija na inispuresang materiat mañgina'chong yan i puroduksion, yinima, yan minaneja ng sija na machulijan. Maisang maná'i na ekonomia, plinanta ng sija na purosesu na masaonao i linatuñgo'-ña, sija na báli, ineduka, ebolusion panteknolojia, fina'posan, otganisasion pangjalumtaotao, sija na sistemang legat, yan siha na gitano' na machulijan komu julong na faktot. Ayin na faktot sija manná'i kontekstu, sinahguan, yan mamplánta i sija na lehñao yan parameto' gi mamfongsisiona i ekonomia. Gi iba na finijo' sija, i pangekonomia na ginejiyan, ai maisang ginejiyan pangjalumtaotao ng sija na interrelated na nina'la'mon pantao yan inapási na ti tumohgi mamaisa.
Gobietnu

I **gobietnu** i grupon taotao ni manggai'aotoridat para u ma maneha siha otru taotao. Siha fuma'titinas i lai, areklamento, rigulasion, rumikokohi i *[[taxes]]*, yan umempreprenta salåpe'. Gi gobietnu guåha sisteman hustisia ni lumilista todu siha i aksion yan aktibidat ni kumokontra i lai ya ha deskrikribi todu siha i kastigu pot i yinammak este siha na lai. Guåha polisia ni muna'seguguro na matåttetiyi i lai ni taotao. Guåha siha diplomatiku ni manresponsapble para i komunikasion yan otru gobietnu siha. Guåha militåt ni prumotetehi i tano'.
Politika

**Politika** i manera ni siña manmama'disision i taotao. I politika lokkue' pot fina'tinas areklamento entre taotao siha kosa ki siña manla'la' yan mañaga gi halom grupo. Gi halom dangkolo na grupo, guaha siha na taotao ma gagasta i tiempon-ñiha fuma'tinas este siha na areklamento. Este siha na taotao manma'a'agang i mampolilitika. I mampolilitika, yan guaha na biahe otru taotao lokkue', mandadanña' para u mafa'tinas un gobietnu. I ma'estudian politika mafa'nana'an siensan politika, estudian politikat, pat atministrasion pupbliku.
Lai

**Lai** i sisteman areklamento ni debi di u matattetiyi ni taotao gi un sosiedat pat tano'. I kotte yan i polisia, siha dumiririhi este na sisteman areklamento ya siha kumastitiga i taotao siha ni yumayammak i lai, tatkomu manmana'fanapasi pat manmapresu. Gi sosiedat antigu siha, i manma'gas fuma'titinas siha i lai. Pa'go, i lai manmafa'titinas ni grupon mampolilitika ni manma'elihi ni henerat pupbliku. Para un tattetiyi i lai gi un sosiedat kumekeilek-ña na para un cho'gue **legat** siha na aksion. **Ilegat** un aktibidat yanggen ha yayammak pat ti ha tattetiyi i lai.
Arancón

Gaige i sengsong **Arancón** ni probensia Soria, Castiya yan León giya España. Guåha 89 na tataogues na populasion i sengsong nu i senso 2016 (INE).
Militåt

I **militåt** i patte gi gobietnu nai responsapble nu i proteksion i tano'. Ma difefendi i tano' ginen i militåt i enemigu yanggen guåha gera. Siña lokkue' manmamanda i militåt nu i gobietnu para u ma'ataka pat u mahåtme otru na tåno'.

I taotao siha gi militåt manmafa'nana'gue taimanu manmamaki, manmañugon *jeep* yan manareklan atmas. 

I militåt madibibide entre diferentes råmas ni kada kuat che'cho' yan propositun-ñiha. Este siha na råmas:
* *[[Army]]* - I fuetsan sindalu yan transpottasion gi hilo' tåno'.
* *[[Navy]]* - I fuetsa ni umu'usa bapot yan boti siha.
* *[[Air Force]]* - I fuetsa ni umu'usa båtkon aire.
* *[[Marines]]* - I fuetsa ni manmansesetbe gi bapot yan manmafa'na'gue para u fanmumu gi hilo' tåno' lao ti manmarineru.
Micronesia

**Micronesia**, ginen i Griegu *mikros* (μικρός) (kumekeilek-ña *dikike*) yan *nesos* (νῆσος) (kumekeilek-ña *isla*), un patte giya Oceania, ni guaha siento siha na mandikike' isla gi Tasen Pasifiku.

## Yeografia yan historia

Giya este i Micronesia na banda gi Pasifiku guaha meggai siha na mandikike' isla. I palabra "Micronesia" finene'na inisa gi 1831 as Jules Dumont d'Urville para u deskribi este na patten i Pasifiku. Antes di este, i palabra "Polynesia" ma'usa para u madeskribi todu i islas Pasifiku.

Pot politika, madibide Micronesia entre ocho na nasion-estado yan teritoriu:
* Guåhan
* Kiribati
* Marshall Islands
* Federated States of Micronesia
* Nauru
* Notte Mariånas
* Palau
* Islan Wake

## References
Farallon de Pajaros

**Farallon de Pajaros** (ginen i Españot *Farallón de los pájaros*, kumekeilek-ña Acho' Paluma), matungo' lokkue' komu **Uracas** (ginen i Españot *Urracas*, kumeilek-ña i paluma ni mafa'nana'an gi Engles *Magpies*), i mas sanlagu na isla siha gi kadenan Notte Mariånas.
Tåya' taotao giya *Farallon de Pajaros*. I enteru tåno' ha mimidi 2.55 kilometru kuadrao (0.985 kuadrao miyas). I mas takhilo' na punto 1,180 pie (360 metru) gi hilo' i tasi. I bisinu-ña siha gi Notte Mariånas: Sa'ipan yan Tini'an.

## Riferensia
* Horst Lehne and Christoph Gäbler: ''Über die Marianen.'' Lehne-Verlag, Wohldorf in Germany 1972.
Tini'an

**Tini'an** unu gi tres na prinsipat isla giya Notte Mariånas. Ma gof tungo' Tini'an komu i isla ni gumupu i batkon airen Amerikånu ni bumomba Hapon durante i Segundo na Geran i Mundo. 

## Yeografia
Kasi 5 miyas (8 kilumetro) gi sanhayan i islan Sa'ipan i islan Tini'an, yan lokkue' 39 kuadrao miyas (101.01 kuadrao kilumetro) i mineddong-ña. Tini'an yan i bisinu-ña Aguiguan fuma'tinas i Munisipalidat Tini'an, unu gi kuattro na munisipalidat giya Notte Mariånas. I tutåt na mineddong i munisipalidat 41.74 kuadrao miyas (108.1 kuadrao kilumetro). I sengsong San Jose i mas dangkolo na songsong giya Tini'an.

## Populasion
* 2010 : 3,136

## Lugåt Interes

Guaha giya Tini'an dos na *gas station* yan un *casino*, i *[[Tinian Dynasty]]*, ni guaha *hotel*, mandikike' siha na tenda yan ristorante. Gi sengsong San Jose, guaha siha mandikike' na *hotel*, ristorante yan bar.

## Edukasion
* Commonwealth of the Northern Mariana Islands Public School System

## Atan lokkue'
* Listan i Marehistra na Lugat Historiku giya Notte Marianas

## Inachetton sanhiyong
Sitio siha gi fino' Engles:
* entry at www.pacificwrecks.com
* Google Maps
* Pascal Horst Lehne and Christoph Gäbler: ''Über die Marianen.'' Lehne-Verlag, Wohldorf in Germany 1972. and Tinian
Estorian Chamoru

**"Umestoria"** un kostumbre ni ma'usa fama'na'gue, umeksplika, pat pot dibetsion. Ti masasangan na anggen guåha estorian fama'na'gue ti siña ha estoria dibetsion pat umeksplika. I mayot na estoria siha ma na'daña i tres na kategoria.

Guåha i kostumbren umestoria giya i Islas Mariånas ginen i eran åntes di manmamatto i Gilagu siha, ya ha kontinuha asta på'gu.
I mayot na estoria siha gi fino'Chamoru, ginen i mañaina annai ma sangani i famagu'on-ñiha ni estoria. Entonses, guåha leksion-ñiha gi finakpo' meggai na estoria siha (mafa'na'an "ihemplo" lokkue'). Sinembatgo, fihu ma'usa i estoria siha muna'apmam i kuttura, i hinengge, yan i kostumbre ginen i antigu na tiempo.

## Estoria Para Fama'na'gue

Unos kuantos na estorian Chamoru ma usa para fama'na'gue un leksion (un ihemplo). Tenga, guåha un påtgon ni ti ha osge i saina-ña, ya entonses guåha na binaba na humuyongña. Tatkomu, i estorian "Sirena". Si Sirena ti ha tungo' manosge, pues i nana-ña ha kahnåyi gue', "Sottera un fama'guihan." Ya på'go, ti siña si Sirena humoyong i tasi.

## Estoria Para Umeksplika

Guåha otru na klase estorian Chamoru ni ma usa para u fanoppe i finaisen "Sahafa...?" Tatkomu, i estorian "Håfa Taimanu Mafa'tinas-ña i Taotao" pat "Puntan Dos Amåntes." I fine'nena na estoria ha eksplika i fina'tinas i taotao siha, mientras i mina'dos na estoria ha eksplika håfa taimanu ma fa'na'an i sitio "Puntan Dos Amåntes." 

## Estorian Dibetsion

Guåha lokkue' estorian dibetsion gi kostumbren umestoria. Tatkomu i estorian "Halu'u" pat "Gadao" ni guåha hemplon minatatngan yan minetgot i taotao siha.

## Estorian Taotao Chamoru

*Estorian Niyok
*Håfa na Manggeftao i Taotao Chamoru
*Håfa Taimanu na Ma Fa'na'an i Trongkon Atbot Det Fuegu
*Håfa Taimanu Mafa'tinas-ña i Taotao
*Si Santa Maria ni Ha Na'para i Dangkolon Guihan
*Maga'låhi Gådao
*Maga'låhi Gådao yan i Embeste
*Maga'låhi Gådao yan i Tres na Ginagao
*Puntan Dos Amåntes
*Si Guali'ek yan i Ga'ña Gå'ga Hayu
*Si Halu'u yan i Dangkolon Gå'ga Tåsi
*Si Juan Mala
*Si Sirena
*Maigo' Yan I Fetgon Gapotilu-ña I Patgon Palao'an
*Håfa Na Dinga' I Hila' I Hilitai
*Puntan Påtgon
*Håfa Taimanu I Mañottera Annai Masåtba Guåhån
*I Fakpi Yan I Chungi
*I Tutuhon I Trongkon Lemmai
*Estorian Åcho' Ålupang
*I Estorian I Ñamu
*Si Chaife
*U Matulaika Magågu I Guaka Yan I Karabao
Pågan

I islan **Pågan** un isla gi kadenan Notte Mariånas. I mineddong Pågan 18.24 kuadrao miyas (47.23 kuadrao kilumetro), i mina'kuattro mas dangkolo na isla giya Notte Mariånas. Guaha dos na botkan giya Pågan.

## Historia yan populasion

Estaba guaha manasaga giya Pågan, lao annai pakpak un botkan, mana'fansuha todu siha i taotao. Asta på'go ti mana'fambibira tatte i taotao Pågan gi tano'-ñiha.

Pot politika, patte Pågan gi Munisipalidat i Sankattan na Isla.
Anatåhån

**Anatåhån** unu gi i mas brabu na botkan giya Notte Mariånas. I islan Anatåhån nuebi kilumetro (6 miyas) inanakko'-ña yan i mineddong-ña 31.21 kuadrao kilumetro (12.05 kuadrao miyas). Hagas gaitaotao i isla, lao på'go pot i piligron i botkan tåya' mana'fañasaga gi isla.
Sarigan

**Sarigan** gi Notte Mariånas i resutton un klasen botkan, ni gi fino'Engles mafa'nana'an *stratovolcano*. Sumanlagu i isla nobienta i singko miyas ginen i islan Sa'ipan, ya i mineddong-ña 4.966 kuadrao kilumetro (1.92 kuadrao miyas). Politikamente, Sarigan patten i islas Notte Mariånas. Eståba gaitaotao i isla, lao pa'go segun gi Senso 2000 tåya' populasion-ña.
Guguan

**Guguan** un isla gi kadenan Notte Mariånas ya gaige 130 miyas gi lagun i islan Sa'ipan. I mineddong-ña 3.87 kuadrao kilumetro (1.495 kuadrao miyas) ya dos botkan-ña, unu gi dos lala'la'. Nuebi sientos ochenta i ocho pie i mas takhilo' na punto gi isla. Guguan patte gi Munisipalidat i Sankattan na Islas.

## Riferensia siha
* Guguan
* Pascal Horst Lehne and Christoph Gäbler: ''Über die Marianen.'' Lehne-Verlag, Wohldorf in Germany 1972. and Guguan
Pås

Siña ha' **pås** i estådun håtmonia pat taisinilo'. Siña ha' lokkue' i maneran lina'la taisinilo' pat ti mañu'ot. Mafana'an pås lokkue' muna'papara båggai. Kumekeilek-ña pås i finatkilu pat trankilidat - taiyaoyao. Pås ha eksplika i inachetton siha entre taotao ni mana'kategoria kumu respetu, hustisia, inafa'maolek. Siña ha' pås na minaggem, minahgong, pat i finatkilu. Este na kinemprenden pås kumekeilek-ña i manera ni mañiente un taotao gi hinasso-ña.
Matematika

**Matematika** (mafana'an **Matematikas** pat **Math** lokkue') i siensan i idean kantidat, estruktura, kampo, yan tinilaika; kontodu i raman eskuela ni ha estudia håftaimanu umachetton todus siha na idea. I taotao ni ha estudia Matematika mafana'an **Matematiku**.

Guåha na sinangan "i rainan siensa" i Matematika, lao guåha lokkue' taotao ni ti ma konsidera i Matematika un siensa naturåt. Prinipåtmente, i matematiku siha ma difina ya ma analisa idean-ñiha para mas ma tungo' i idea—para i adelanton matematika ha'. Malago'-ñiha tumungo' hafa siña ma sangan an guåha estruktura. Pot i hemplu, kao guåha nai siña siha mamprueba gi henerat? Meggai lokkue' na matematiku siha mas ma konsidera i matematika kalan åtte embes di siensa aplikao. Sinembåtgo, humuyongña siensa naturåt meggai na estruktura ni ma analisa i matimatiko siha, ya achokka' ti manaligao siha aplikasion, guåha na biåhi ni ma sodda' aplikasion, meggai na biåhi gi fisika.

Siña ha' mafana'an matemaika i siensan "numiru yan simbolo." Kumekeilek-ña na i analisan estruktura henerat ni madifina ginen axiom nina'i siha, manu'usa lohika yan simbolon matematika. I siensan ophetu yan estudiun inachetton-ñiha. Solo ma usa i sinahguan estruktura para kedanchiyi infotmatsion.

Makonsidera matematika un lengguahe lokkue'. Siña ha' makonsidera matematika un ekstension lengguahen taotao, ni ha usa un gramatika yan bokabulariu ni madifina gof espisifiku. Ya i minito'-ña ineksplika yan inaligao i inachetton hinasso yan fisika ni fino'-ña.
Michelangelo

**Michelangelo di Lodovico Buonarroti Simoni** (Matso 6, 1475 - Matso 18, 1564) un eskuttot, pintot, yan atkitektun Italianu . Unu gi mas matungo' na che'cho'-ña i *[[David (Michelangelo)|David]]*. Luma'la' durante i tiempon i Renaissance. Siña ha' gue' mamenta yan i dos kannai-ña. Yanggen mahgef i un kannai, ha na'tague ni otro.

Ha penta si Michelangelo i kisamen i Kapiyan Sistine, yan kontodu i diseñu para i liga siha gi kapiya. 

Palu siha gi matungo' na che'cho'-ña:

Litratu:Michelangelo Bacchus.jpg|
Litratu:Firenze.Palvecchio.500.Michelangelo2.JPG|
Litratu:Autori vari, arca di san domenico, angelo reggicandelabro di michelangelo, 1494, 02.jpg|
Litratu:Madonna michelangelo1.jpg|Madonna
Litratu:Leda and the Swan, After Michelangelo.jpg|Leda 
Litratu:Michelangelo pietà rondanini.jpg|*Pietà Rondanini*

Litratu:StPetersDomePD.jpg|
Litratu:Dying slave Louvre MR 1590.jpg| 
Litratu:Rebellious Slave (Michelangelo).jpg|
Litratu:Andr37.jpg| Ganymede, copia de 1532.
Litratu:Buonarotti-scala.jpg|Madonna
Litratu:Michelangelo's Pieta 5450 cut out black.jpg|


* Pieta
* David
* Moises
* I Mafa'tinas Adan
Johann Sebastian Bach

**Johann Sebastian Bach** (Matso 21, 1685 - Hulio 28, 1750) un danderu åtmoniu yan tituge' musika ginen Alemaña. Makonsidera gue' i mas takhilo' na tituge' musika gi eran Baroque, ya mandinaña todus na klåsen musika Baroque ni musika-ña. Kinahulo' i musikan Baroque gi i mas takhilo' na fotma ni musika-ña koru, musiku, yan instrumento solo. Ti mamaa'tinas gue' nuebu na fotma, lao ha kuttiba i fotman Aleman kontrapunta (mafana'an gue' i ma'gas kontrapunta), na guinaguat-ña håtmonia yan otginasion-ña musika ni tairibat-ña, yan i inisan kompas yan teksturan sanhiyong (tatkomu Italianu yan Frances).

Mientras afamao i nina'siña-ña gi åtmoniu gi lina'la'-ña, ti gus matungo' gue' kumu tituge' musika. Sa' gus umusa gue' fotman Baroque yan i kontrapunta, makonsidera gue' "antigu na moda" ni achataotao-ña, espesiatmente gi infin di ofisinu-ña annai inisa i fotman Rocco (ya despues Klasiku) ni modan musika. Gi i mina'dies i nuebi na sikglo numa'lo i interes fama'nu'en musika, ya pa'go gus makonsidera gue' unu ni mas takhilo' na tituge' musika gi kostumbren sanlichan.

Estegue' pålu siha na che'cho'-ña gus matungo':
* Brandenburg concertos
* Goldberg Variations
* English Suites
* French Suites
* Partitas
* Well-Tempered Clavier
* Missa gi Ti men
* I Pasion San Mateus (Engles: St. Matthew's Passion)
* I Pasion San Juan (Engles: St. John's Passion)
* Infresen Musika
* I Atten I Fugue
* Sonatas yan Partitas put i Labbet
* Cello Suites
* cantatas
* Toccata yan Fugue gi Re men

## Atan lokkue'
* Missa gi Ti men BWV 232
* Clavierübung IV (Goldberg) BWV 988
* I Pasion San Mateus (Goldberg) BWV 244
Moises

Si **Moises** (Hebreo:מֹשֶׁה; standard - Moshe; tiberianu - Mōšeh) un profeta gi mina'tresse na siklo ni marikonisa na guiya i primet na tituge' i Torah. Impottante gue' lokkue' na profeta gi hinenggen Hudeos, Kristianidat, Islam, i Hinenggen Bahá'í yan meggai otro na hinengge. Segun gi lepblon Exodus, finañagu si Moises ni un Hebreo na nåna ni muna'atok gue' annai ha manda i Faraon na u mapuno' todu i nuebu na manmafañagu na lahen Hebreo. Lao uttimo-ña ma'adapta si Moises ni familian i Faraon. Annai ha puno' si Moises un taotao Ehiptu, malagu ya pumastot, ya despues minanda as Yu'us na u na'fanlibre i manHebreo siha na i manmafa'esklabu ni taotao Ehiptu.
Curitiba

**Curitiba** (kuɾi'tibɐ), sonsong Brasil. Guåha 1,788,559 na tataogues na populasion i sengsong nu i senso 2006.

## Website Sanhiyong siha
* http://www.curitiba.pr.gov.br
* http://www.curitiba-brazil.com
Leonardo da Vinci

**Leonardo di ser Piero da Vinci** , (Abrit 15, 1452 – Måyu 2, 1519) taotao Italia ni sientista, matematiku, enhinieru, imbentadot, pintot, eskuttot, atkitektu, danderu, yan tituge' gue'. Guiya mafana'an i mas gåtbo na ihemplon taotao Renaissance. Makonsidera gue' unu gi i mas maolek na pintot gi historia, ya fana'an gue' i taotao ni mas gaitalento yan mítalento gi historia.
Mafañågu gue' baståtdo as Piero da Vinci ni notariu yan Caterina ni poble gi iya Vinci, un lugåt Florensia. Mafa'nå'gue si Leonardo gi papa' Verrocchio ni pintot Florensia gof matungo'. Annai mas hoben gue', macho'cho' gue' gi setbision Ludovico il Moro gi iya Milan. Annai mas åmko' gue', macho'cho' gue' gi iya Roma, Bologna, yan Venisia, ya gi finakpo' lina'la'-ña, gaige gue' giya Fransia gi gima' ni manå'i gue' as Rai Francisco I.
Gera

Mafana'an **gera** maseha håfa na klåse dangkolo båggai. Hagas gaigera i historia, ginen i geran i tribu siha ni matutuhon åntes di i historia matuge', para i geran siudat-estadu, nasion, pat imperio siha. Ya på'go ma'usa i palabra para maseha na mama'che'cho', taiguenao i "geran binenu/drogas" pat i "geran kinibatde."

Estaba mahasso na i taotao ha' ni manmumumu gera, lao manegga' lina'la gå'ga' ha na'annok gera siha entre i katdumen otdot kontodu i katdumen chimpanzee siha.